Diari Oficial de la Generalitat Valenciana


Sumari del DOGV 5909, del 09-12-2008 (2008/14546)

Notificació a Iniciativas Turísticas del Mediterráneo, SL. Expedient número PL-02/1598 La Vila Joiosa.
------------------------------------------------------------------------------------------------------

### Dades del document

Número de DOGV
:   5909

Data del DOGV
:   09-12-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/14551


Data del document
:   27-08-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Iniciativas Turísticas del Mediterráneo, SL. Expedient número PL-02/1598 La Vila Joiosa. [2008/14118]  
Pel fet d'haver resultat infructuoses les gestions realitzades per a efectuar la notificació adreçada a l'empresa Iniciativas Turísticas del Mediterráneo, SL a l'adreça que figura en la vostra sol·licitud de cèdula d'urbanització, expedient PL-02/1598, av. del País Valencià, núm. 9-baixos 0357, la Vila Joiosa, d'acord amb el que preveu l'article 59.4 de la Llei de règim jurídic de les administracions públiques, es porta a efecte mitjançant aquest edicte.  
Acte que es notifica:  
Expedient PL-02/1598. La Vila Joiosa. Cèdula d'urbanització per a Pla parcial de millora del sector PP-35, sol·licitada per Iniciativas Turísticas del Mediterráneo SL.  
La directora general d'Ordenació del Territori, en data 26 de maig de 2008, va dictar la següent resolució:  
«Vistes les actuacions practicades en l'expedient de referència i de conformitat amb els següents  
Antecedents de fet  
Primer. Amb data 28 d'octubre de 2002, Federico Llorca Climent, en representació de la mercantil Iniciativas Turísticas del Mediterráneo, SL, va presentar en el Servei Territorial d'Urbanisme i Ordenació Territorial d'Alacant la sol·licitud de cèdula d'urbanització de referència.  
Segon. En data 14 de gener de 2003 es va notificar a l'interessat la necessària esmena de determinades deficiències observades, i se us comunica que, mentre no es complete l'expedient, no hi haurà lloc a l'inici del còmput del temps que per a resoldre sobre la sol·licitud de cèdula d'urbanització estableix la Llei 6/1994, de 15 de novembre, de la Generalitat Valenciana, reguladora de l'activitat urbanística.  
Tercer. El 8 de març de 2004 se sol·licita nova documentació al promotor. Mitjançant un edicte remés a l'Ajuntament, diligenciada la seua exposició amb data 29 de febrer de 2008, i publicació en el Diari Oficial de la Comunitat Valenciana en data 15 de febrer de 2008, se us notifica novament per a fer complir el referit tràmit, i se us avisa de l'arxiu de l'expedient iniciat si transcorreguts tres mesos des de la recepció, seguiu sense donar compliment efectiu al requeriment (art. 92 de la Llei de règim jurídic de les administracions públiques i del procediment administratiu comú), i el termini esmentat es compleix el dia 15 de maig de 2008.  
Fonaments jurídics  
Únic. De conformitat amb el que disposa l'article 92 de la Llei 30/1992, de 26 de novembre, de règim jurídic de les administracions públiques i del procediment administratiu comú, quan es produïsca la paralització d'un procediment iniciat a sol·licitud de l'interessat per causa imputable a aquest, l'administració l'advertirà que, transcorreguts tres mesos, es produirà la caducitat de l'expedient. Consumit aquest termini sense que el particular requerit realitze les activitats necessàries per a reprendre la tramitació, l'administració acordarà l'arxiu de les actuacions.  
Vist el precepte legal esmentat i la resta de general i pertinent aplicació, i considerant que ha transcorregut amb excés el termini abans referit, resolc:  
Declarar la caducitat de l'expedient iniciat a instàncies d'Iniciativas Turísticas del Mediterráneo, SL, i aquesta declaració és factible pel fet que la qüestió suscitada no afecta l'interés general.  
Contra aquesta resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, d'acord amb l'article 13.2 del Decret 162/2007, de 21 de setembre, pel qual s'aprova el Reglament dels òrgans urbanístics de la Generalitat, en el termini d'un mes comptador a partir de l'endemà de la data de recepció d'aquesta notificació, segons disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
Tot això sense perjudici que es puga exercir qualsevol altre recurs o acció que es crega oportú.»  
Alacant, 27 d'agost de 2008.- El director territorial de Medi Ambient, Aigua, Urbanisme i Habitatge: Ramón Luis Rizo Aldeguer.